Diari Oficial de la Generalitat Valenciana


Sumari del DOGV 5711, del 26-02-2008 (2008/1763)

Judici ordinari número 001006/2006. Notificació de sentència a Millennium World Codex, SL.
------------------------------------------------------------------------------------------

### Dades del document

Número de DOGV
:   5711

Data del DOGV
:   26-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1763


Data del document
:   17-01-2008

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Judici ordinari número 001006/2006. Notificació de sentència a Millennium World Codex, SL. [2008/1763]  
Procediment: judici ordinari 001006/2006   
Demandant: José Vázquez Barberán  
Procurador: Manuel Ángel Hernández Sanchís   
Demandat: Millennium World Codex, SL  
Jorge Granel Rodríguez, secretari judicial del Jutjat de Primera Instància número 18 de València, fa saber:   
Que en el judici a què es fa referència al marge s'ha dictat la resolució el text de la qual, literalment, diu així:  
«Sentència número 000255/2007  
València, 12 de desembre de 2007   
José Antonio Mora Alarcón, magistrat jutge del Jutjat de Primera Instància número 18 de València, ha vist les presents actuacions de judici ordinari, seguides amb el número 1006/2006, a instàncies, i com a demandant, de José Vázquez Barberán, representat pel procurador Manuel Hernández Sanchís, contra Millenium World Codex, SL, en reclamació de la quantitat de 4.340,97 euros, més interessos legals i costes, el qual dicta la resolució següent.  
Antecedents de fet  
1. Va correspondre conéixer a este Jutjat la demanda que cal seguir a través dels tràmits de judici ordinari entre les parts indicades més amunt, en què, després que l'actora va al·legar els fets i fonaments de dret que va estimar pertinents, va acabar demanant que es dictara sentència que condemnara la part demandada a pagar la suma de 4.340,97 euros més els interessos aplicables, amb expressa imposició de costes a la demandada.  
2. Mitjançant una interlocutòria d'este Jutjat es va admetre la demanda esmentada, que no va contestar la part demandada, la qual va ser declarada en rebel·lia atés que no va comparéixer en el procés.  
3. Una vegada celebrada audiència prèvia, únicament va comparéixer la part actora, al qual va proposar prova documental, i el judici va quedar vist per a sentència.  
4. En la substanciació d'este procediment s'han observat les prescripcions legals vigents.  
Fonaments de dret  
1. Que de la valoració conjunta de la documental presentada per l'actora, es deduïx que la part actora té un taller d'enquadernacions artesanes a Alboraya i l'empresa demandada es dedica a la comercialització de llibres facsímils.  
Per a l'enquadernació del Libro de Horas de Felipe el Hermoso, l'original del qual es troba al Reial Col·legi del Corpus Christi, la demandada va encarregar a José Vázquez Barberán la enquadernació del llibre facsímil enquadernat en pell natural -es venia amb un llibre explicatiu enquadernat en tela holandesa i els dos llibres en un estoig folrat en tela. A la demandada se li va encarregar tant l'enquadernació d'ambdós llibres com la confecció de l'estoig.  
En el fet que ara ens ocupa, la demandada va encarregar al maig de 2003 la confecció de 50 llibres, els números 344 a 393, dels quals havia fet els certificats oportuns el senyor Vázquez i per al pagament de la factura d'este treball, que feia una suma de 3.743,90 euros, va lliurar tres pagarés, un que vencia el 15 de gener de 2004, per un import de 1.200 euros, un altre que vencia el 15 de febrer de 2004, per un import de 1.200 euros, y un tercer pagaré que vencia el 15 de març de 2004, per un import de 1.343,90 euros, tots estos a càrrec del compte corrent de la demandada, a l'entitat financera Caja de Ahorros del Mediterráneo. Dels tres pagarés únicament va fer efectiu el que va véncer el 15 de febrer de 2004, i deu de la factura indicada 2.543,90 euros (doc. 3 a 10 de la demanda).  
Al desembre de 2004, la mercantil Millenium World Codex, SL, va encarregar a l'actora l'enquadernació de 10 nous lots, els numerats del 394 a 403, ambdós inclosos. Este treball va tindre un import de 748,78 euros, impost sobre el valor afegit inclòs, import que, fins al dia de hui, tampoc s'ha pagat (doc. 11 i 12).  
Al gener de 2005, la deutora va encarregar la enquadernació de 14 nous lots, els numerats del 404 al 417. Este treball va tindre un import de 1.048,29 euros (doc. 13 i 14).  
Totes les reclamacions de l'actora van resultar infructuoses.  
2. Que la demanda ha d'estimar, doncs, acreditats els fets anteriors per la documental de la part actora. Ens trobem en presència d'un contracte d'arrendament d'arrendament de servicis, efectuats per encàrrec de la demandada que malgrat haver rebut els encàrrecs efectuats a l'actor, en canvi no va complir amb la seua obligació de pagar estos encàrrecs.  
Doncs bé, hem de recordar que incorren en mora els obligats a fer o lliurar una cosa des que el creditor els exigisca judicialment o extrajudicialment el compliment de la seua obligació (article 1.100 del Codi Civil), i si l'obligació consistix a pagar una quantitat de diners, la indemnització de danys i perjudicis, si no hi ha pacte en sentit contrari, consistirà a pagar els interessos convinguts, i si no hi ha conveni, l'interés legal.  
Per tant, procedix l'estimació de la demanda, acreditat el lliurament dels béns per l'entitat actora i la falta de pagament de les quantitats reclamades en la demanda.  
3. Amb l'estimació de la demanda en tots els seus termes, de conformitat amb l'article 394 de la Llei d'Enjudiciament Civil, procedix la imposició de les costes del procés a la part demandada.  
Vists els articles esmentats i altres aplicables de manera general i pertinent.  
Dispositiva  
Que amb l'estimació de la demanda interposada per José Vázquez Barberán contra Millenium World Codex, SL, es declara la condemna a la demandada a pagar a l'actora la suma de 4.340,97 euros que és el que li deu, més els interessos legals des de la interposició de la demanda, i s'imposen expressament les costes d'este procés a la part demandada.  
Contra esta resolució s'hi pot interposar un recurs d'apel·lació en el termini de cinc dies per a davant l'Audiència Provincial, de conformitat amb el que disposen els articles 457 i següents de la Llei d'Enjudiciament Civil 1/2000.  
Esta és la meua sentència, que pronuncie, mane i firme».  
Publicació. La sentència anterior la va donar, llegir i publicar la senyoria que la va dictar, mentre celebrava audiència pública en el dia de hui, de la qual cosa jo, el secretari judicial, en done fe.  
València, 12 de desembre de 2007.  
Atés el desconeixement de l'actual domicili o residència de la part demandada, Millennium World Codex, SL, mitjançant la resolució de data 12 de desembre de 2007, el magistrat jutge, de conformitat amb el que disposen els articles 156.4 i 164 de la Llei 1/2000 d'Enjudiciament Civil, ha acordat la fixació del present edicte al tauler d'anuncis d'este Jutjat i en el Diari Oficial de la Comunitat Valenciana, a fi que valga de notificació al demandat esmentat.  
València, 17 de gener de 2008.- El secretari judicial: Jorge Granel Rodríguez.